GALERIE FOTO Fotbalistul de la Dinamo convocat la Copa America 2024! Campioana mondială Argentina și Brazilia sunt marile favorite
Competiția se desfășoară în SUA, în perioada 20 iunie - 14 iulie 2024.
Echipele naționale care vor participa la Copa America, turneul continental care se va disputa în SUA în perioada 20 iunie - 14 iulie 2024, încep să-și anunțe loturile.
Dacă Brazilia, una dintre marile favorite alături de campioana mondială Argentina, a făcut deja public lotul final, alte federații au anunțat doar loturile preliminare.
Astfel, Venezuela probabil că se va baza la Copa America 2024 pe fostul dinamovist Alexander Gonzalez (31 de ani), ajuns la 68 de selecții și 2 goluri din postura de fundaș dreapta și anunțat în lotul lărgit.
Fotbalist la Dinamo în ”era Cortacero”, Gonzalez are în CV echipe ca Young Boys Berna, FC Aarau, FC Thun, Huesca sau Elche.
La Dinamo, a bifat 7 meciuri și 1 gol în prima parte a sezonului 2020-2021, iar în prezent este legitimat la Emelec din Ecuador.
FOTO:Razvan Pasarica/SPORT PICTURES
Urmăriți SPORT.RO și pe Google News